Norma Jean atrayó l'atención d'un directivo d'a productora cinematografica 20th Century Fox, Ben Lyon, qui fació que li fesen una prebatina. O 26 de chulio de 1946, Norma Jean signó un contracto con a productora d'una durada de 6 meses, por un salario de 125 dólars por semana. Ye en ixe inte quan, d'alcuerdo con a productora, decidió de cambear o suyo nombre artistico enta Marilyn Monroe. O nombre de Marilyn li heba inspirato l'actriz Marilyn Miller, y l'apellito Monroe lo pilló d'a familia d'a suya mai. Actuó en as cintas Dangerous Years (1947, Arthur Pierson, a suya primera cinta oficialment) y Scudda Hoo! Scudda Hay! (1948, F. Hugh Herbert), encara que con scenas muit breus, quasi se puet decir cameos.